नई दिल्ली। राष्ट्रीय जनतांत्रिक गठबंधन में तनाव के बीच प्रधानमंत्री नरेंद्र मोदी ने रविवार को कहा कि वह सबसे बेहतरीन तरीके से गठबंधन का नेतृत्व करने में सफल रहे हैं और साथ ही उन्होंने कहा कि ऐसा इसलिए हो सका, क्योंकि ‘लोकतंत्र’ भारतीय जनता पार्टी की जड़ों, मूल्यों और रगों में है। राष्ट्रीय राजधानी में दीनदयाल उपाध्याय मार्ग पर भाजपा के नए मुख्यालय के उद्घाटन के अवसर पर प्रधानमंत्री ने यह टिप्पणी की।